ΓΡΑΠΤΗ ΕΡΩΤΗΣΗ E-3121/02

υποβολή: Richard Howitt (PSE) προς το Συμβούλιο

(30 Οκτωβρίου 2002)

Θέμα: Ασφάλεια των εργαζομένων στον τομέα των ανθρωπίνων δικαιωμάτων στην Κολομβία

Τους τελευταίους μήνες διαπιστώνεται αισθητή επιδείνωση στην εν γένει κατάσταση των ανθρωπίνων δικαιωμάτων στη Μπογκοτά, με εκείνους που εργάζονται στον τομέα των ανθρωπίνων δικαιωμάτων να αντιμετωπίζουν ένα διαρκώς περισσότερο εχθρικό περιβάλλον εντός του οποίου καλούνται να επιδοθούν στο έργο τους. Συγκεκριμένα, η σωματική ασφάλεια μελών της Διεκκλησιαστικής Επιτροπής Δικαιοσύνης και Ειρήνης, μιας κολομβιανής μη κυβερνητικής οργάνωσης την οποία συνοδεύουν οι Διεθνείς Ταξιαρχίες Ειρήνης, έχει απειληθεί σοβαρά.

Στις 7 Αυγούστου 2002 η Ευρωπαϊκή Ένωση προέβη σε δήλωση επί τη αναλήψει της προεδρίας της Δημοκρατίας της Κολομβίας από τον Alvaro Uribe Velez τονίζοντας τη σημασία των ανθρωπίνων δικαιωμάτων στην Κολομβία. Υπό το φως αυτής της δήλωσης σε ποίες ενέργειες έχει προβεί και προτίθεται να προβεί το Συμβούλιο έναντι των κολομβιανών αρχών για να παράσχουν εγγυήσεις για τη σωματική ασφάλεια των προασπιστών των ανθρωπίνων δικαιωμάτων στην Κολομβία και να τους εξασφαλίσουν το δικαίωμα να επιτελούν ελεύθερα το έργο τους·

Απάντηση

(4 Μαρτίου 2003)

Το Συμβούλιο παρακολουθεί τακτικά την εξέλιξη της κατάστασης στην Κολομβία. Όπως αναφέρει η δήλωση της Προεδρίας εξ ονόματος της ΕΕ:

Η νέα κυβέρνηση της Κολομβίας αντιμετωπίζει σημαντικές πολιτικές, οικονομικές και κοινωνικές προκλήσεις. Η Ευρωπαϊκή Ένωση και τα κράτη μέλη της θαποστηρίξουν τις προσπάθειες του Προέδρου Uribe προς αντιμετώπιση των προκλήσεων αυτών. Στα πλαίσια αυτά, η ΕΕ εκφράζει ικανοποίηση για την προσήλωση της νέας κυβέρνησης στις αρχές της Δημοκρατίας, στον σεβασμό των ανθρωπίνων δικαιωμάτων και στο κράτος δικαίου, καθώς και για τις προθέσεις της να ενισχύσει τους κρατικούς θεσμούς και να εργαστεί για την βελτίωση της ασφάλειας και την καταπολέμηση της τρομοκρατίας και του λαθρεμπορίου ναρκωτικών.

Η ΕΕ καταδικάζει σθεναρώς όλες τις παραβάσεις των ανθρωπίνων δικαιωμάτων και του διεθνούς ανθρωπιστικού δικαίου στην Κολομβία και καλεί όλες τις πλευρές να εργαστούν για μια διαπραγματευτική επίλυση της σύρραξης, ως μόνο τρόπο επίτευξης μιας σταθερής ειρήνης.

Η ΕΕ θαποστηρίξει απολύτως τις προσπάθειες της νέας κυβέρνησης να θέσει τέρμα στην ατιμωρησία καιπενθυμίζει την σημασία της πλήρους επιβολής του νόμου κατά τωνπευθύνων για τα διαπραχθέντα εγκλήματα.

Η ΕΕ θεωρεί ότι πρέπει να δοθεί ιδιαίτερη προσοχή στις κοινωνικές και οικονομικές μεταρρυθμίσεις προκειμένου να επιτευχθεί λύση μακράς διάρκειας. Η ΕΕ είναι πρόθυμη να βοηθήσει την Κυβέρνηση στον σχεδιασμό και την εφαρμογή αυτών των μεταρρυθμίσεων, πέραν των συνεχιζόμενων προσπαθειών της να στηρίξει τις πρωτοβουλίες που αποσκοπούν στην προώθηση της ειρήνης και της συμφιλίωσης.

Η ΕΕ ενημερώνεται τακτικά για τις συνθήκες εργασίας των ΜΚΟ στην Κολομβία. Οι MKO συμβάλλουν σημαντικά στην ανακούφιση της ανθρωπιστικής κρίσης, την προώθηση των ανθρώπινων δικαιωμάτων και την κοινωνική δικαιοσύνη. Οι αντιπροσωπίες της ΕΕ και των κρατών μελών έχουν καθιερώσει εκ του σύνεγγυς διάλογο με τις επί τόπου MKO και διεξάγουν επίσης ενεργό διάλογο με την κολομβιανή κυβέρνησηπέρ της δραστηριότητας των MKO, συμβάλλοντας έτσι ώστε να αυξηθεί η ασφάλειά τους. Τον περασμένο Δεκέμβριο, το Συμβούλιο ενέκρινε εκτενή συμπεράσματα για την κατάσταση στην Κολομβία στα οποία, μεταξύ άλλων, κάλεσε την Κυβέρνηση της Κολομβίας να αναγνωρίσει και ναποστηρίξει το ρόλο της κοινωνίας των πολιτών και των μη κυβερνητικών οργανώσεων ως σημαντικών φορέων για την πραγματοποίηση αυτών των μεταρρυθμίσεων και για την πρόοδο προς την κατεύθυνση της επίλυσης της εσωτερικής ένοπλης σύρραξης με διαπραγματεύσεις.